
NOSACĪJUMI BŪVEKSPERTĪZES VEIKŠANAI
Aktualizācijas datums – 11.09.2026.


1.Būvprojektu ekspertīzes veikšanas kārtība:
[bookmark: _Hlk240034216][bookmark: _Hlk240034095]Pasūtītājs dod attiecīgu pieeju izpildītājam SIA “Taikin Build” izstrādāta būvprojekta “Daugavpils ledus halles inženiersistēmu un ēkas elementu pārbūve Stacijas iela 45A, Daugavpils” (turpmāk tekstā – būvprojekts) būvprojekta dokumentācijai, kura ievietota Būvniecības informācijas sistēmā (turpmāk – BIS).
Būvprojekta ekspertīze jāveic ne ilgāk kā 20 (divdesmit) kalendāro dienu laikā pēc būvprojekta saņemšanas.
Būvprojekta autors pēc ekspertīzes slēdziena saņemšanas veic norādīto nepilnību novēršanu.  Pēc kļūdu novēršanas izpildītājs veic būvprojekta atkārtotu izvērtēšanu un pārbaudi, un sniedz būvprojekta ekspertīzes atzinumu ne ilgāk kā 7 (septiņu) kalendāro dienu laikā pēc koriģētā būvprojekta saņemšanas.

Būvprojekta ekspertīze tiek veikta:
atbilstoši Ministru kabineta 02.09.2014. noteikumu Nr.529 ,,Ēku būvnoteikumi” 6.nodaļas 6.4. apakšnodaļas prasībām:
būvkonstrukciju daļai;
citās būvprojekta daļās iekļautajiem ugunsdrošības risinājumiem atbilstoši ugunsdrošības pasākumu pārskatam; 

Darba uzdevums būvprojekta ekspertīzei, izpildītājam:
noteikt būvprojekta atbilstību projektēšanas uzdevumam, normatīvo aktu, tehnisko noteikumu un standartu prasībām;
pārbaudīt būvprojektā paredzēto konstruktīvo risinājumu un materiālu izvēles atbilstību būves funkcionalitātes un ilgmūžības prasībām;
pārbaudīt darba daudzumu aprēķinu pareizību un atbilstību rasējumiem un būvprojekta specifikācijām, izvērtējot būvizstrādājumu izvēles ekonomisko pamatojumu saskaņā ar projektēšanas uzdevumu, kā arī izmaksās iekļauto darba pozīciju pietiekamību, jo būvprojekta izstrādi un īstenošanu finansē no publisko tiesību juridisko personu un Eiropas Savienības politiku instrumentu finanšu palīdzības līdzekļiem;
pārbaudīt atsevišķo būvprojekta daļu ietvaros izstrādāto risinājumu savstarpējo saskaņotību;
izvērtēt projektēto nozīmīgo būvkonstrukciju noturību, pārbaudīt slodžu un konstrukciju aprēķinus;
pārbaudīt būvprojekta detalizācijas pakāpes pietiekamību būvobjekta būvdarbu kvalitatīvai veikšanai;
pārbaudīt būvprojekta risinājumu atbilstību vides pieejamības prasībām personām ar funkcionālajiem traucējumiem atbilstoši normatīvo aktu prasībām;
izpildītājam ir tiesības pieprasīt un saņemt no būvprojekta izstrādātāja projektēto būvkonstrukciju slodžu un konstrukciju aprēķinus, tāmi un apjomus, kā arī citu informāciju par būvprojektu.
ekspertīzes laikā konstatēto trūkumu novēršanai izpildītājam ir tiesības pieprasīt un saņemt no būvprojekta izstrādātāja būvprojekta dokumentācijas labojumus un iekļaut tos ekspertīzes gala slēdzienā. 
izpildītājs nav tiesīgs mainīt būvprojekta dokumentācijas saturu vai veikt labojumus būvprojektā.
Pēc ekspertīzes atzinuma iesniegšanas, projektētājs novērš norādītās neatbilstības, ja tādas tiek konstatētas. Ekspertīzes veicējam 1.3. punktā noteiktajā termiņā jāpārbauda un jāizvērtē, vai norādītās neatbilstības ir novērstas. Visi uzskaitītie pienākumi izpildītājam jāveic līdz pozitīvam ekspertīzes atzinumam.
izpildītājam jāveic atkārtota attiecīgo būvprojekta daļu un/vai sadaļu ekspertīze, ja būvprojektam pirms būvdarbu uzsākšanas vai būvdarbu laikā tiek mainīts būves arhitektoniskais risinājums vai būves, tās nesošo konstrukciju vai to daļu konstruktīvais risinājums attiecībā uz būves mehānisko stiprību, stabilitāti, ugunsdrošību vai lietošanas drošumu.
ekspertīzes veicējs, kurš sniedzis pozitīvu atzinumu par būvprojektu, kopā ar būvprojekta atbildīgo projektētāju ir solidāri atbildīgs par būvprojekta risinājumu atbilstību normatīvo aktu un tehnisko noteikumu prasībām.
Būvprojekta ekspertīzes atzinums:
Būvprojekta ekspertīzes atzinums ievietojams BIS.
Konstrukciju aprēķinu kopsavilkumu iesniedz atsevišķā sējumā, ievietojot to BIS.

